VidhanKesari.com - रायबरेली--पेयजल के संरक्षण के प्रति ग्रामवासियों में अपनत्व की भावना व जागरूकता करे पैदा Online News POrtal, News App
रायबरेली--पेयजल के संरक्षण के प्रति ग्रामवासियों में अपनत्व की भावना व जागरूकता करे पैदा
पेयजल के संरक्षण के प्रति ग्रामवासियों में अपनत्व की भावना व जागरूकता करे पैदा
रायबरेली । समुदाय आधारित पेयजल योजनाओं के अनुरक्षण सन्दर्भितएक दिवसीय जनपद स्तरीय कार्यशाला विकास भवन स्थित महात्मागांधी सभागार में जिला पंचायत अध्यक्ष अवधेश सिंह व मुख्य विकास अधिकारी राकेश कुमार ने दीप प्रज्ज्वलित करके किया। जिला पंचायत अध्यक्ष अवधेश सिंह ने कहा कि ग्राम प्रधान, ग्राम पंचायत सचिव, जल निगम के अधिकारीगण समुदाय आधारित पाइप पेयजल योजनाओं के संचालन एवं अनुरक्षण सम्बन्ध में भली-भांति जानकार रहे लोगों को पाईप पेयजल के लाभों को लोगों को बताए जो भी जल निगम की योजनाएं हैण्डओवर हो चुकी है ग्राम वासियों को उसकी जानकारी देने के साथ ही उसका शुल्क नियमित रूप से नियमानुसार जमा कराना सुनिश्चित करें। ताकि पेयजल योजना का संचालन सुचारू रूप से किया जा सके। पेयजल के संरक्षण व पानी का दुरूपयोग न हो के प्रति ग्रामवासियों में अपनत्व की भावनाएं पैदा व जागरूकता लाये।
जिला पंचायत अध्यक्ष अवधेश कुमार ने ग्रामीण पाईप पेयजल योजना की जानकारी देते हुए बताया कि इस योजना प्रत्येक घर को वर्ष भर पाईप द्वारा शुद्ध पेयजल उपलब्ध कराना है। शुद्ध पीने के पानी आपके घर तक नल से पहुंचाया जायेगा। यह योजना पूी तरह से समुदाय देख-रेख में बनाई जाये इसके रख-रखाव की जिम्मेदारी भी समुदाय की होगी। मुख्य विकास अधिकारी राकेश कुमार ने बताया कि समुदाय पाइप पेयजल योजनाओं के संचालन एवं अनुरक्षण विषयक है कि निर्माणधीन/अनुरक्षणाधीन पाइप पेयजल योजनाओं के सफल संचालन हेतु यह आवश्यक है कि शासन की शीर्ष प्राथमिकता के दृष्टिगत प्रत्येक पेयजल योजनाओं की मासिक एवं वार्षिक वित्तीय कार्य योजनाये ग्राम पंचायत स्तर पर तैयार की जाये एवं ग्राम पंचायत में निवास करने वाले प्रत्येक परिवार से नियमित मासिक जल शुल्क प्राप्त किया जाये, जिससे ससमय विद्युत बिल का भुगतान, प्लम्बर-आॅपरेटर का मानदेय एवं परियोजना सम्बन्धी समस्त व्ययों का भुगतान किया जा सके एवं ग्राम पंचायत के सभी परिवारों को नियमित रूप से शुद्ध पेयजल उपलब्ध कराया जा सके। उन्होंने ग्राम पंचायत पेयजल एवं स्वच्छता समिति का मुख्य उद्देश्य पेयजल योजना अन्तर्गत सामुदायिक सहभागिता के माध्यम से स्वामित्व की भावना को जागृत करते हुए ग्राम पंचायत में अवस्थित सभी घरों को पूरे वर्ष स्वच्छ पेयजल उपलब्ध कराना है, साथ ही साथ ग्राम पंचायत के सभी घरों में शौचालय की उपलब्धता एवं उपयोग हेतु सामुदायिक बैठकों के माध्यम से वातावरण का सृजन कर ग्राम पंचायत को खुले में शौच से मुक्त बनाना है, जिससे एक स्वच्छ परिवेश प्रबंधन के द्वारा ग्राम पंचायत के सर्वागीण विकास हेतु प्रयास करना समिति का प्रमुख दायित्व है। कार्यशाला को सम्बोधित करते हुए आशुतोष शुक्ला ने बताया कि नीर निर्मल परियोजना अन्तर्गत योजना ग्राम पंचायत पेयजल एवं स्वच्छता समिति को हस्तान्तरण के पश्चात रख-रखाव हेतु समिति द्वारा अपने कृत्यों के सम्यक निर्वहन एवं बैठकों के संचालन की भी जानकारी दी गई। कार्याशाला में अन्य बिन्दुओं पेयजल योजनाओं के हस्तान्तरण की प्रक्रिया, वित्तीय कार्य योजना, जलशुल्क, विद्युत बिल, पाइप लाईन के लीकेज आदि हेतु मरम्मत सामग्री, टंकी की सफाई, मासिक बैठक पर भी विस्तार से चर्चा की गई।
इस मौके पर जिला पंचायत राज अधिकारी उपेन्द्र राज सिंह, जिला विकास अधिकारी ए0के0 वैश्य, परियोजना निर्देशक, अधिशाषी अभियन्ता जल निगम, सम्बन्धित विकास खण्ड के खण्ड विकास अधिकारी, ग्राम प्रधान, ग्राम पंचायत के सचिव लोग मौजूद थे।